15 महीने के बच्चे को बेरहमी से पीटने का आरोप, पुलिस कर रही है मामले की जांच
Popular Television Actress Chandrika Saha  ‘सपने सुहाने लड़कपन के’, CID और सावधान इंडिया जैसे शोज में नजर आ चुकीं एक्ट्रेस चंद्रिका साहा ने अपने पति पर उनके 15 महीने के बेटे को फर्श पर पटक-पटककर मारने का आरोप लगाया है
‘सपने सुहाने लड़कपन के’, CID और सावधान इंडिया जैसे शोज में नजर आ चुकीं एक्ट्रेस चंद्रिका साहा ने अपने पति पर उनके 15 महीने के बेटे को फर्श पर पटक-पटककर मारने का आरोप लगाया है। एक्ट्रेस ने पति अमन मिश्र के खिलाफ सेक्शन 75 के तहत मामला दर्ज कराया है। पुलिस ने बताया कि मासूम अभी मलाड के निजी हॉस्पिटल में एडमिट है और उसकी हालत स्थिर बताई जा रही है।
CCTV से देखने पर चला सच का पता 
पुलिस के मुताबिक चंद्रिका साहा ने बताया कि शुक्रवार को उसका बच्चा बेडरूम से रोता हुआ मिला और उस पर चोट के निशान थे। बच्चे को अस्पताल में भर्ती कराने के बाद बेडरूम के CCTV फुटेज की जांच की और पाया कि किसी और ने नहीं बल्कि उनके पति अमन ने बेटे को फर्श पर 3 बार पटका है, जिससे मासूम बुरी तरह घायल हो गया। वीडियो देखने के बाद एक्ट्रेस पति के खिलाफ शिकायत करने बांगुर नगर पुलिस स्टेशन पहुंचीं।
पति से बच्चे के देखभाल करने के लिए कहा
पुलिस को दी अपनी शिकायत में साहा ने दावा किया कि शुक्रवार को जब वो किचन में थी तो उन्होंने अपने बेटे के रोने की आवाज सुनी। फिर उन्होंने अपने पति से बेटे की देखभाल करने के लिए कहा। कुछ देर बाद बच्चे के रोने की आवाज आई। वो अंदर गई तो उन्होंने देखा कि बेटा फर्श पर घायल पड़ा हुआ है।
बच्ची के जन्म से खुश नहीं था अमन, गर्भपात करना चाहता था- चंद्रिका 
चंद्रिका ने पुलिस को बताया कि वह 2020 में शेयर मार्केट इनवेस्टर अमन से मिली थीं, तब उनका डिवोर्स हो चुका था। दोनों काफी समय तक रिलेशनशिप में थे। जब साहा को पता चला कि वो प्रेग्नेंट है, तो अमन ने उसपर गर्भपात करवाने का दबाव बनाया। हालांकि, डॉक्टर ने ऐसा करने की सलाह नहीं दी। प्रेग्नेंसी को लेकर दोनों के बीच अक्सर लड़ाई होती रहती थी। उन्होंने पिछले महीने शादी की थी, जब उनका बेटा 14 महीने का हो गया।